รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีมอบประกาศนียบัตร เข็มวิทยฐานะเกษตราธิปัตย์และเกษตราภิบาล แก่ผู้ผ่านหลักสูตรนักบริหารการพัฒนาการเกษตรและสหกรณ์
วันพุธที่ 8 พฤศจิกายน 2560
กระทรวงเกษตรฯ จัดพิธีมอบประกาศนียบัตร เข็มวิทยฐานะเกษตราธิปัตย์และเกษตราภิบาล แก่ผู้ผ่านหลักสูตรนักบริหารการพัฒนาการเกษตรและสหกรณ์
กระทรวงเกษตรฯ จัดพิธีมอบประกาศนียบัตร เข็มวิทยฐานะเกษตราธิปัตย์และเกษตราภิบาล แก่ผู้ผ่านหลักสูตรนักบริหารการพัฒนาการเกษตรและสหกรณ์
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ กล่าวในโอกาสเป็นประธานพิธีมอบประกาศนียบัตร เข็มวิทยฐานะเกษตราธิปัตย์ เข็มวิทยฐานะเกษตราภิบาล สําหรับผู้ผ่านการฝึกอบรมหลักสูตร นักบริหารการพัฒนาการเกษตรและสหกรณ์ ระดับสูง รุ่นที่ 67-69 และหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 78-81 ณ สโมสรทหารบก ถนนวิภาวดีรังสิต เขตพญาไท กรุงเทพฯ ว่า กระทรวงเกษตรและสหกรณ์ได้มุ่งเน้นผลักดันให้เกิดการปฏิรูปภาคเกษตรกรรมมาอย่างต่อเนื่อง โดยในปี 2559 มีเป้าหมายให้เป็นปีแห่งการลดต้นทุน และเพิ่มโอกาสในการแข่งขัน ต้องการให้เกษตรกรพัฒนาวิธีการผลิตและการตลาดให้สามารถลดต้นทุน และสามารถแข่งขันในตลาดโลกได้ ต่อมาในปี 2560 เป็นปีแห่งการยกระดับมาตรฐานสินค้าเกษตรสู่ความยั่งยืน เป้าหมายนอกจากคํานึงถึงการลดต้นทุนแล้ว ต้องเน้นมาตรฐาน คุณภาพ และการตอบสนองต่อความต้องการของตลาด สําหรับแผนงานในปี 2561 ได้กําหนดนโยบายเชิงยุทธศาสตร์โดยทุกหน่วยงานบูรณาการทํางานร่วมกัน และเป้าหมายระยะ 20 ปี ตามแผนงานโครงการสําคัญ 15 เรื่อง อาทิ Agri-Map แปลงใหญ่ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) 882 ศูนย์ คุณภาพมาตรฐานสินค้าเกษตร เกษตรทฤษฎีใหม่ ระบบส่งน้ําและกระจายน้ํา พัฒนาเกษตรกรสู่ Smart Farmer /Young Smart Farm
ทั้งนี้ ในการขับเคลื่อนนโยบายดังกล่าวให้สําเร็จได้นั้น ต้องนํากรอบนโยบายไปสร้างให้เกิดผลในทางปฏิบัติ และสร้างผลลัพธ์ที่จับต้องได้ให้กับเกษตรกร ดังนั้นภายใต้กรอบนโยบายดังกล่าวเจ้าหน้าที่กระทรวงเกษตรและสหกรณ์ ต้องประยุกต์ใช้ความรู้ด้านการเกษตร และทักษะการบริหารจัดการในพื้นที่ทั่วประเทศ ซึ่งในการฝึกอบรมเพื่อพัฒนาศักยภาพบุคลากรในระดับผู้บริหารของกระทรวงเกษตรฯ ในครั้งนี้ ได้บูรณาการความรอบรู้ด้านวิชาการ การทํางาน สังคม และชีวิต ตลอดจนสร้างภาวะผู้นํา และมุมมองความคิดของนักบริหารยุคใหม่ให้กับผู้เข้าร่วมอบรม เพื่อเตรียมก้าวเข้าสู่การเป็นนักบริหารระดับสูงของกระทรวงเกษตรและสหกรณ์ อีกทั้งยังส่งผลให้เกิดประสิทธิภาพในการทํางานที่ดีต่อระบบบริหารจัดการในระดับ กรม กอง ต่าง ๆ พร้อมกับน้ําความรู้ที่ได้มาพัฒนาการทํางานให้เกิดประโยชน์สูงสุด
นายเลิศวิโรจน์ โกวัฒนะ ปลัดกระทรวงเกษตรและสหกรณ์ กล่าวว่า กระทรวงเกษตรและสหกรณ์ โดยสถาบันเกษตราธิการ ได้ดําเนินการจัดฝึกอบรม หลักสูตรนักบริหารการพัฒนาการเกษตรและสหกรณ์มาอย่างต่อเนื่อง ตั้งแต่ปี 2534 เพื่อพัฒนาสมรรถนะการเป็นผู้นําด้านการบริหารที่สําคัญให้แก่ผู้ที่จะก้าวเข้าสู่ตําแหน่งระดับที่สูงขึ้น โดยในปี 2560 ได้จัดอบรมหลักสูตรนักบริหารการพัฒนาการเกษตรและสหกรณ์จํานวน 7 รุ่น มีผู้ผ่านการอบรม 762 คนคือ หลักสูตร นักบริหารการพัฒนาการเกษตรและสหกรณ์ ระดับสูง รุ่นที่ 67-69 จํานวน 289 คน และหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 78-81 จํานวน 473 คน โดยมีเป้าหมายเพื่อให้ผู้ฝึกอบรมมีความรู้ แนวคิดและกลยุทธ์ใหม่ๆ เพื่อรองรับภารกิจที่มีการเปลี่ยนแปลงอย่างรวดเร็วทั้งในปัจจุบันและอนาคต อีกทั้งเพื่อให้ให้มีความพร้อมที่จะบริหารงานอย่างมีประสิทธิภาพยิ่งขึ้น ตลอดจน ได้แลกเปลี่ยนความคิดเห็นระหว่างกัน อันเป็นประโยชน์ต่อการปฏิบัติงานของตน และได้ใช้เครือข่ายช่วยบูรณาการการทํางานของกระทรวงเกษตรและสหกรณ์ต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai